EkBass/fiwiki-20250220-pages-articles huggingface dataset:
Kaikenkarvaisten koirien joulu

Kaikenkarvaisten koirien joulu (engl. An All Dogs Christmas Carol) on vuonna 1998 suoraan videolle julkaistu piirroselokuva. Elokuva perustuu Charles Dickensin Joulukertomukseen. Se on elokuvasarjan Kaikenkarvainen Charlie kolmas ja viimeinen osa, se on myös animaatiosarjan finaali. Toisin kuin kahdessa aiemmassa elokuvassa, jossa päähenkilöt ovat Charlie ja Itchy, Carface on tarinan päähenkilö. == Juoni == Joukko enkelipentuja pyytää whippet Annabellea kertomaan heille tarinan. Hän alkaa kertoa heille kuinka Carface pelasti joulun Charlien ja Itchyn opastuksella. San Franciscon kujalla Charlie, Itchy ja Sasha auttavat ystäviään koristamaan joulujuhlia. Charlie ja Itchy hoitavat nuoria pentuja, erityisesti Timmy nimistä pentua, jolla on kipeä jalka. Koirat ovat keränneet rahaa Timmyn leikkausta varten. Juhlien pilaamiseksi Carface ja Killer saapuvat paikalle keräämään velkojaan. Carface puhaltaa salaperäisen koirapilliä, joka hypnotisoi jokaisen luopumaan luistaan. Lähtiessään Carface ja Killer ottavat ruuat, lahjat ja rahat mukaan lukien Timmyn hoitosäästöt. Charlien ja Itchyn yritykset saada takaisin tavaransa epäonnistuvat, mutta he huomaavat, että Carface työskentelee Annabellen pahalle serkulle Belladonnalle, joka suunnittelee massiivisen koirapillin avulla hypnotisoida jokainen kaupungin koira varastamaan perheidensä joululahjat, jolloin heidät heitetään pois kodeistaan ​​ja ovat omistajiensa hylkäämiä, aivan samalla tavalla kuin Carfacelle oli tapahtunut pentuna. Charlie suunnittelee pelottaakseen Carfacen ja pyytää Annabellelta apua, minkä seurauksena heistä tulee Joulukertomuksen hahmoja. Itchystä tulee menneiden joulujen haamu, Sashasta nykyisten joulujen haamu ja Charliesta tulevien joulujen haamu. Jokainen heistä vierailee Carfacen luona ja oppii vähitellen kuinka hänestä tuli paha. Itchyn vaatimuksesta Carface paljasti että hän oli onnellinen pentu, mutta hänen omistajansa syyttivät häntä joulukoristeiden sotkemisesta, jonka takia hänet heitettiin pois. Sasha kertoo hänelle, että ilman rahaa Timmy kuolee. Lopuksi Charlie näyttää, että toimintansa vuoksi Carface aiheuttaa oman kuolemansa ja joutuu helvettiin ikuisiksi ajoiksi. Carface nähtyään itsensä Timmyssä, kiirehtii pysäyttämään pillin. Petettynä Belladonna raivoaa kiihkeästi ja aikoo tappaa Carfacen ja Killerin, mutta Annabelle pelastaa heidät ja vangitsee Belladonnan lumen alle. Kun lunta alkaa sataa, kaikki juhlivat, mutta Itchy valittaa lahjojen puutetta. Sillä hetkellä Carface saapuu Killerin vetämällä reellä ja palauttaa kaiken ja antaa enemmän. Kun Timmyn rahalaatikko palautetaan, se on täynnä. Carface kääntyy lähteäkseen, mutta Sasha kutsuu hänet jäämään. Hän kieltäytyy kunnioittavasti ja päättää käydä äitinsä luona, mutta toivottaa kaikille hyvää joulua. == Ääninäyttelijät == == Lähteet == Luokka:Vuoden 1998 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat koirista Luokka:Jouluelokuvat Luokka:Suoraan videolle julkaistut elokuvat
Sattanen (Sodankylä)

Sattanen on Sodankylässä sijaitseva kylä, joka sijaitsee noin 13 kilometriä kunnan keskustaajaman pohjoispuolella valtatie 4:n varrella Sattanen-joen ja Kitisen yhtymäkohdassa. Kylän nimi tulee saamen kielen hiekkaa tarkoittavasta sanasta "satta". Sattanen on Sodankylän kirkonkylän ohella kunnan toinen taajama. Vuonna 2020 Sattasessa oli 331 asukasta. Kylässä pidetään muun muassa vuosittaiset Sattasen porokisat, jotka järjestettiin ensimmäisen kerran 1986. == Historia == Sattasen kylä on asutettu 1600-luvun lopussa. Kylässä on perinteisesti ollut vahva työväenliike. Esimerkiksi sisällissodan alla Sattasen punakaartissa oli noin 300 jäsentä ja myöhemmin kylässä toimi Suomen Metsä- ja Uittotyöväen Liiton ammattiosasto. Sattasen lähes koko rakennuskanta tuhoutui Lapin sodan aikana natsi-Saksan joukkojen perääntyessä. Sattasessa on ollut muun muassa koulu, joka oli toiminnassa vuosina 1914-2014. Vuonna 2001 valmistuneen Kelukosken voimalaitoksen myötä Sattasen jokimaisema muuttui olennaisesti veden nousetessa ja muodostaessa kylän kohdalle patoaltaan. Tunnettuja Sattasen asukkaita ovat kirjailija Valto Maunula ja kansanedustaja Asko Apukka. == Kirjallisuutta == * == Lähteet == Luokka:Sodankylän kylät
Jouko Laasasenaho

Jouko Eemeli Laasasenaho (s. 3. helmikuuta 1941 Soini) on suomalainen metsänarvioimistieteen professori emeritus. Laasasenaho syntyi Eemeli Arvid Laasasenahon ja Fanny Aliina Vakkurin perheeseen. Hänen puolisonsa on lehtori Marja-Leena Marketta Liinaharja. Laasasenaho tuli ylioppilaaksi Alajärven yhteiskoulusta 1962 ja valmistui Helsingin yliopistosta metsänhoitajaksi 1967 ja maatalous- ja metsätieteiden lisensiaatiksi 1976. Tohtoriksi hän väitteli siellä 1983 männyn, kuusen ja koivun rungon tilavuuden määrittelyä koskeneella tutkimuksella Taper curve and volume functions for pine, spruce and birch. Hänen laatimiaan tilavuusyhtälöitä on sittemmin käytetty laajasti, samoin kuin kehitetty niihin perustuvia puun tilavuuden laskimia. Laasasenaho oli Helsingin yliopiston metsänarvioimistieteen laitoksen ja Metsäntutkimuslaitoksen tutkimusassistentti 1965–1968 ja Metsäntutkimuslaitoksen metsänarvioimisen tutkimusosaston tutkija useaan eri otteeseen 1969–1983. Helsingin yliopiston metsänarvioimistieteen dosentti hän oli 1984–1987, vt. apulaisprofessori 1977–1978 ja 1984–1986 ja apulaisprofessori ja professori 1987–2005. Hän on julkaissut sekä tieteellisiä tutkimuksia että muita julkaisuja metsänarvioimistieteen alalta. == Lähteet == Luokka:Suomalaiset metsänhoitajat Luokka:Suomalaiset metsätieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1941 syntyneet Luokka:Elävät henkilöt
Berno Clunylainen

Berno Clunylainen eli Pyhä Berno (850 Burgundi – 13. tammikuuta 927 ) oli Clunyn luostarin ensimmäinen apotti. Bernon yksityiselämästä tiedetään melko vähän. Kerrotaan, että hän oli jo lapsena hyvin hurskas ja osoitti luostarissa ollessaan poikkeuksellista kuuliaisuutta sekä noudatti pikkutarkasti sääntöjä. Bernon isä oli varakas ranskalainen aatelismies Odon, joka tarjosi Glanfeuilin benediktiiniläisyhteisölle turvapaikan sen jälkeen, kun normannit olivat ajaneet munkit pois luostaristaan. Nuori Berno auttoi isäänsä vastaanottamaan pakomatkalla olleet munkit. Isänsä kuoleman jälkeen Berno lahjoitti perintörahansa ja lähti munkiksi Pyhän Martinin benediktiiniluostariin. Pyhän Martinin luostari noudatti Anianan pyhän Benedictuksen luomaa perinnettä. Keisari Ludvig Hurskas oli sata vuotta aiemmin antanut Benedictukselle tehtäväksi uudistaa kaikki Ranskan ja Saksan luostarit. Kahdeksannella vuosisadalla luostarielämä kuitenkin rappeutui jälleen, ja maalliset hallitsijat ottivat luostarit haltuunsa. Kuninkaat eivät kyenneet puolustamaan luostareita idästä tulleita ryösteleviä sotapäälliköitä vastaan, jotka hävittivät luostarit. Vuonna 886 Berno lähetettiin elvyttämään Baume-les- Messieursin luostarin toiminta Besançonin hiippakunnassa. Vuonna 890 Berno lähetettiin perustamaan Gignyn luostari ja hänestä tuli sen ensimmäinen apotti. Samaan aikaan hänoli myös Baumen, Bourg-Dieun ja Massayn apotti. Berno tunnettiin askeettisuudestaan ja luostareissaan harjoittamastaan isällisestä hallinnosta. Vuonna 910 Berno lähetettiin johtamaan sittemmin kuuluisaa Clunyn luostaria Lyonin luoteispuolella. Akvitanian Vilhelm oli perustanut luostarin saman vuoden syyskuussa. Berno hoiti luostarin apotin tehtävää vuodesta 910 aina kuolemaansa saakka. Muut feodaaliruhtinaat seurasivat Vilhelmin esimerkkiä ja perustivat Clunyn alaisuuteen kuusi uutta luostaria. Berno toimi myös niiden apottina. Clunyn luostari noudatti Benedictus Nursialaisen luostarisääntöä hyvin tiukasti. Luostarista tuli vähitellen koko länsimaisen luostarielämän ja hengellisen uudistumisen keskus 1100- ja 1200-luvuilla. Monia Euroopan luostareita hallitsi tuohon aikaan kuningas tai paikallinen aatelismies, mutta Clunyn peruskirjassa luki, että Clunyn luostari oli riippumaton kaikesta muusta paitsi paavin tuomiovallasta. Lisäksi sille taattiin vapaus nimittää oma apottinsa. Vähän ennen kuolemaansa Berno nimitti oppilaansa Odon Clunyn, Déolsin ja Massayn luostareiden apotiksi sekä veljenpoikansa Guidon Gignyn, Baumen ja Ethicen apotiksi. Berno määräsi molemmille velvollisuudeksi noudattaa hänen asettamaansa sääntöä. Bernon seuraajien aikana Clunysta muodostui yksi keskiajan Euroopan vaikutusvaltaisimmista instituutioista. Hurskauden ja oppineisuuden keskuksena Clunysta tuli neljä paavia ja 1400-luvulle tultaessa Clunyn luostarin alaisuudessa toimi yli kahdeksansataa muuta luostaria. == Lähteet == Luokka:Vuonna 850 syntyneet Luokka:Vuonna 927 kuolleet Luokka:Ranskalaiset pyhimykset Luokka:Apotit
Concordia-yliopisto (täsmennyssivu)

Concordia-yliopisto voi tarkoittaa seuraavia: * Concordia-yliopisto, julkinen yliopisto Montrealissa, Kanadassa * Concordia-yliopisto, yksityinen yliopisto Ann Arborissa, Yhdysvaltain Michiganissa * Concordia-yliopisto, yksityinen yliopisto Chicagossa, Yhdysvaltain Illinois’ssa * Concordia-yliopisto, yksityinen yliopisto Irvinessä, Yhdysvaltain Kaliforniassa * Concordia- yliopisto, yksityinen yliopisto Sewardissa, Yhdysvaltain Nebraskassa * Concordia-yliopisto, yksityinen yliopisto Mequonissa, Yhdysvaltain Wisconsinissa.
Oulun vesiliikuntakeskus

Oulun vesiliikuntakeskus on Oulun Raksilan kaupunginosaan suunniteltu uimahalli, joka on määrä rakentaa vuosina 2026–2029. Se korvaa aiemmin käytössä olleen Oulun uimahallin. Rakennushankkeen budjetti on 80 miljoonaa euroa.Raksilan vesiliikuntakeskus. www.ouka.fi. Oulun kaupunki. Viitattu 4.2.2025.Oulun vesiliikuntakeskus, Pikkukankaantie 3. Suunnitelmat ja kaavahankkeet. www.ouka.fi. Oulun kaupunki. Viitattu 4.2.2025. Vesiliikuntakeskuksen arkkitehtisuunnittelusta järjestettiin syksyllä 2024 kutsukilpailu, jonka voitti Arkmill oy ehdotuksellaan ”Laituri”. Tontin kaavoitusta on tehty voittajaehdotuksen pohjalta. Suunnitelmassa hallin kokonaisala on 20 000 neliötä ja kerroskorkeus kolme. Altaita on kahdeksan kappaletta: 10-ratainen 50 metrin allas, 25 metrin kuntoallas, opetusallas, monitoimiallas, kaksi lastenallasta, syvä hyppyallas sekä kylmävesiallas.Pohjola, Aleksi: Täl­lais­ta Rak­si­lan uudesta ui­ma­hal­lis­ta suun­ni­tel­laan – Uusi halli olisi yksi Suomen suu­rim­mis­ta. Kaleva, 7.2.2025. ===Viitteet=== Luokka:Oulun uimahallit Luokka:Raksila
Kaarnakätkökki

Kaarnakätkökki (Drapetisca socialis) on riippuhämähäkkien heimoon Linyphiidae kuuluva laji. Koiraan pituus on 3.5-4 mm ja naaraan 3.5-5.2 mm. Takaruumiin etuosassa on neljä vaaleaa täplää. Kaarnakätkökki asustaa puiden rungoilla, ja sitä on värityksensä vuoksi vaikea havaita. == Lähteet == == Aiheesta muualla == * Laji.fi: Kaarnakätkökki (Drapetisca socialis) * UniProt: Taxonomy - Drapetisca socialis * Global Biodiversity Information Facility (GBIF): Drapetisca socialis Luokka:Riippuhämähäkit
Suklaavanukas

Suklaavanukas on vanukas, jonka pääraaka-aineena on kaakaojauhe ja joka sakeutetaan maissitärkkelyksen avulla. Se valmistetaan kattilassa siten, että kaakaojauhe, maissitärkkelys, sokeri ja suola sekoitetaan ensin. Sitten seosta aletaan kuumentamaan ja maitoa lisätään vähän kerrallaan silloin tällöin sekoittaen. Seosta keitetään sen sakenemiseen saakka. Lopuksi vanukkaaseen lisätään voita tai margariinia. == Lähteet == Luokka:Vanukkaat
Vaniljavanukas

Vaniljavanukas on vanukas, joka maustetaan vaniljatangolla ja jonka perusosana on vehnäjauhokastike. Vaniljavanukasta saatetaan hyydyttää myös liivatteen avulla. Se voi sisältää myös kananmunia ja kermavaahtoa. Vaniljavanukasta voidaan tarjoilla esimerkiksi jälkiruokakastikkeen kanssa. == Lähteet == Luokka:Vanukkaat
Brakyterapia

Brakyterapia, eli sisäinen sädehoito, on sädehoidon muoto, jossa säteilylähde sijoitetaan suoraan kasvaimen sisälle tai sen läheisyyteen. Tämä mahdollistaa korkean säteilyannoksen kohdistamisen kasvaimeen samalla, kun terve kudos säästyy mahdollisimman paljon. Brakyterapiaa käytetään erityisesti tietyntyyppisten syöpien hoidossa, kuten kohdunkaulan, eturauhasen, rintasyövän ja pää- ja kaulan alueen syöpien hoidossa. Brakyterapiassa käytetään pieniä säteilylähteitä, kuten radioaktiivisia jyväsiä, neuloja tai katetreja, jotka sijoitetaan kasvaimen sisälle tai sen viereen. Säteilylähteet voivat olla joko väliaikaisia (poistetaan hoidon jälkeen) tai pysyviä (jäävät potilaan kehoon, mutta säteily heikkenee ajan myötä). Säteilyn lähde voi olla esimerkiksi jodi-125, cesium-137, iridium-192 tai palladium-103. Brakyterapia Suomessa Brakyterapia on käytössä Suomessa ja sitä tarjotaan useissa erikoissairaanhoitolaitoksissa. Esimerkiksi Helsingin yliopistollinen sairaala (HUS) ja Turun yliopistollinen sairaala (TYKS) käyttävät brakyterapiaa erityisesti kohdunkaulan ja eturauhassyöpien hoidossa. Luokka:Onkologia Luokka:Säteily
Tyler Nubin

Tyler Nubin (s. 14. kesäkuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Nubin edustaa NFL- joukkue New York Giantsia. Ennen NFL-uraansa hän pelasi Minnesotan yliopiston joukkueessa. Giants varasi hänet toisella kierroksella 47. varausvuorolla vuoden 2024 NFL:n varaustilaisuudessa. https://www.pro-football- reference.com/players/N/NubiTy00.htm Toukokuussa 2024 Nubin teki Giantsin kanssa nelivuotisen ja yhteensä noin 8,176 miljoonan dollarin arvoisen tulokassopimuksen. https://www.si.com/nfl/giants/transactions/giants-sign- second-round-pick-tyler-nubin-to-rookie-deal-01hz7xt9kr1j Nubin on pelannut 13 NFL:n runkosarjan ottelua. Näissä otteluissa hänellä on yhteensä 98 taklausta, yksi aiheutettu rähmäys, yksi rähmäyksen palautus ja yksi puolustettu heitto. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2001 syntyneet Luokka:Elävät henkilöt
Mustatuplakki

Mustatuplakki (Diplocephalus picinus) on riippuhämähäkkien heimoon Linyphiidae kuuluva laji. Koiraan pituus on 1.3-2 mm ja naaraan 1.5-2.5 mm. Koiraan päässä on kohollaan oleva osa, jonka sisällä on rauhanen. Rauhasen tuottama erite tulee ulos pään sivussa olevista raoista (sulci), ja sillä on tärkeä rooli parittelussa. == Aiheesta muualla == * Laji.fi: Mustatuplakki (Diplocephalus picinus) * UniProt: Taxonomy - Diplocephalus picinus * Global Biodiversity Information Facility (GBIF): Diplocephalus picinus Luokka:Riippuhämähäkit
Arizonan kristillinen yliopisto

Arizonan kristillinen yliopisto (, lyh. ACU) on Yhdysvaltain Arizonassa sijaitseva yksityinen yliopisto. Yliopisto on perustettu vuonna 1960, ja se sijaitsee Glendalen kaupungissa. == Lähteet == == Aiheesta muualla == * Yliopiston verkkosivusto Luokka:Arizonan yliopistot ja korkeakoulut Luokka:Yhdysvaltalaiset kristilliset oppilaitokset
Moodyn raamattuinstituutti

Moodyn raamattuinstituutti (, lyh. MBI) on Yhdysvaltain Illinoisissa sijaitseva yksityinen korkeakoulu. Moodyn raamattuinstituutti on perustettu vuonna 1886, ja se sijaitsee Chicagon kaupungissa. == Lähteet == == Aiheesta muualla == * Yliopiston verkkosivusto Luokka:Chicagon yliopistot ja korkeakoulut Luokka:Yhdysvaltalaiset kristilliset oppilaitokset
Ohion kristillinen yliopisto

Ohion kristillinen yliopisto (, lyh. OCU) on Yhdysvaltain Ohiossa sijaitseva yksityinen yliopisto. Yliopisto on perustettu vuonna 1948 ja se sijaitsee Circlevillen kaupungissa. == Lähteet == == Aiheesta muualla == * Yliopiston verkkosivusto Luokka:Ohion yliopistot ja korkeakoulut Luokka:Yhdysvaltalaiset kristilliset oppilaitokset Luokka:Metodistiset yliopistot
Kaupunkipiiri

Kaupunkipiiri (, , ) on kaupungin hallinnollinen osa-alue, jolla on usein oma paikallishallinto ja päätäntävalta tietyissä asioissa. Esimerkkejä ovat Lontoon 32 kaupunkipiiriä, kuten City of Westminster ja Tower Hamlets. Muita esimerkkejä ovat Pariisin 20 kaupunkipiiriä (arrondissementit) sekä Berliinin 12 hallintopiiriä. == Katso myös == * Kaupunginosa * Kunta == Lähteet == Luokka:Hallinnolliset alueet Luokka:Kaupunkimaantiede
Valley Forgen yliopisto

Valley Forgen yliopisto (, lyh. UVF) on Yhdysvaltain Pennsylvaniassa sijaitseva yksityinen yliopisto. Yliopisto on perustettu vuonna 1939, ja se sijaitsee Phoenixvillen kaupungissa. == Lähteet == == Aiheesta muualla == * Yliopiston verkkosivusto Luokka:Pennsylvanian yliopistot ja korkeakoulut Luokka:Yhdysvaltalaiset kristilliset oppilaitokset
Johanna Aatsalo

Johanna Aatsalo (ent. Aatsalo-Sallinen, s. 1967) on suomalainen toimittaja, joka tuli tunnetuksi STT:n dopingpaljastuksesta vuonna 1998. Hän paljasti maastohiihdon dopingtapauksen kolme vuotta ennen Lahden MM-kisojen dopingskandaalia. Doping-uutisoinnin seurauksena Aatsalo-Sallinen ja STT:n silloinen päätoimittaja Kari Väisänen tuomittiin käräjäoikeudessa julkisesta herjauksesta vuonna 1999. Aatsalo-Sallinen sai sakkorangaistuksen sekä 30 päivän ehdollisen vankeusrangaistuksen. Lisäksi tuomitut ja STT velvoitettiin maksamaan 19 henkilölle korvauksia yhdessä yhteensä 1,5 miljoonaa markkaa. Hovioikeudessa rangaistus muuttui sakoiksi vuonna 2000. Myöhemmin, vuonna 2012, Helsingin hovioikeus tuomitsi hiihtäjä Jari Räsäsen ja valmentaja Pekka Vähäsöyringin ehdolliseen vankeuteen törkeästä petoksesta. Aatsalo siirtyi viestintäkonsultiksi vuonna 2000. Hän on työskennellyt toimittajana rakennus- ja kiinteistöalan lehdissä ja vuodesta 2024 Tehy-lehden päätoimittajana. Aatsalo on koulutukseltaan liikuntatieteiden maisteri. Hän on julkaissut kokemuksistaan kirjan Paljastus – tarina dopinguutisesta ja toimittajasta, joka haluttiin vaientaa vuonna 2024. == Lähteet == Luokka:Suomalaiset toimittajat Luokka:Vuonna 1967 syntyneet Luokka:Elävät henkilöt
Keski-Atlantin kristillinen yliopisto

Keski-Atlantin kristillinen yliopisto (, lyh. MACU) on Yhdysvaltain Pohjois- Carolinassa sijaitseva yksityinen yliopisto. Yliopisto on perustettu vuonna 1948, ja se sijaitsee Elizabeth Cityn kaupungissa. == Lähteet == == Aiheesta muualla == * Yliopiston verkkosivusto Luokka:Pohjois-Carolinan yliopistot ja korkeakoulut Luokka:Yhdysvaltalaiset kristilliset oppilaitokset
Johnsonin yliopisto

Johnsonin yliopisto (, lyh. JU) on Yhdysvaltain Tennesseessä sijaitseva yksityinen yliopisto. Yliopisto on perustettu vuonna 1893, ja se sijaitsee Knoxvillen kaupungissa. == Lähteet == == Aiheesta muualla == * Yliopiston verkkosivusto Luokka:Tennesseen yliopistot ja korkeakoulut Luokka:Yhdysvaltalaiset kristilliset oppilaitokset
The King’s University

The King’s University (lyh. TKU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1997, ja se sijaitsee Southlaken kaupungissa. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut Luokka:Yhdysvaltalaiset kristilliset oppilaitokset
Life Pacific -yliopisto

Life Pacific -yliopisto (, lyh. LPU) on Yhdysvaltain Kaliforniassa sijaitseva yksityinen yliopisto. Yliopisto on perustettu vuonna 1923, ja se sijaitsee San Dimasin kaupungissa. == Lähteet == == Aiheesta muualla == * Yliopiston verkkosivusto Luokka:Los Angelesin piirikunnan yliopistot ja korkeakoulut Luokka:Yhdysvaltalaiset kristilliset oppilaitokset
Martin Luther College

Martin Luther College (lyh. MLC) on Yhdysvaltain Minnesotassa sijaitseva yksityinen korkeakoulu. Martin Luther College on perustettu vuonna 1995, ja se sijaitsee New Ulmin kaupungissa. == Lähteet == == Aiheesta muualla == * Yliopiston verkkosivusto Luokka:Minnesotan yliopistot ja korkeakoulut Luokka:Yhdysvaltalaiset luterilaiset yliopistot ja korkeakoulut
Ozark Christian College

Ozark Christian College (lyh. OCC) on Yhdysvaltain Missourissa sijaitseva yksityinen korkeakoulu. Ozark Christian College on perustettu vuonna 1942, ja se sijaitsee Joplinin kaupungissa. == Lähteet == == Aiheesta muualla == * Yliopiston verkkosivusto Luokka:Missourin yliopistot ja korkeakoulut Luokka:Yhdysvaltalaiset kristilliset oppilaitokset
Crandallin yliopisto

Crandallin yliopisto (, lyh. CU) on Kanadan New Brunswickissa sijaitseva yksityinen yliopisto. Yliopisto on perustettu vuonna 1949, ja se sijaitsee Monctonin kaupungissa. == Lähteet == == Aiheesta muualla == * Yliopiston verkkosivusto Luokka:New Brunswick Luokka:Kanadan yliopistot ja korkeakoulut Luokka:Kristilliset oppilaitokset
Campbellin yliopisto

Campbellin yliopisto (, lyh. CU) on Yhdysvaltain Pohjois-Carolinassa sijaitseva yksityinen yliopisto. Yliopisto on perustettu vuonna 1887, ja se sijaitsee Buies Creekin kaupungissa. == Lähteet == == Aiheesta muualla == * Yliopiston verkkosivusto Luokka:Pohjois-Carolinan yliopistot ja korkeakoulut Luokka:Yhdysvaltalaiset kristilliset oppilaitokset
Friends-yliopisto

Friends-yliopisto () on Yhdysvaltain Kansasissa sijaitseva yksityinen yliopisto. Yliopisto on perustettu vuonna 1898 ja se sijaitsee Wichitan kaupungissa. == Lähteet == == Aiheesta muualla == * Yliopiston verkkosivusto Luokka:Kansasin yliopistot ja korkeakoulut Luokka:Yhdysvaltalaiset kristilliset oppilaitokset
Warnerin Tyynenmeren yliopisto

Warnerin Tyynenmeren yliopisto (, lyh. WPU) on Yhdysvaltain Oregonissa sijaitseva yksityinen yliopisto. Yliopisto on perustettu vuonna 1937 ja se sijaitsee Portlandin kaupungissa. == Lähteet == == Aiheesta muualla == * Yliopiston verkkosivusto Luokka:Oregonin yliopistot ja korkeakoulut Luokka:Yhdysvaltalaiset kristilliset oppilaitokset
Sateenkaarihohtaja

Sateenkaarihohtaja (Notropis chrosomus) on särkiin kuuluva kalalaji. Lajia tavataan makeista vesistä Yhdysvalloista. ==Koko ja ulkonäkö== Sateenkaarihohtaja kasvaa useimmiten noin 5 cm pitkäksi ja voi suurimmillaan saavuttaa 7–8 cm:n pituuden. Laji on ruumiinrakenteeltaan pitkänomainen ja litteähkö. Silmät ovat suhteellisen kookkaat, Kalan väritys vaihtelee huomattavasti. Selästään sateenkaarihohtaja värinthsvaihetlee huomattavasti niin lisääntymiskauden aikana kuin sen ulkopuolellakin. Selkä on sininen tai hopeainen ja kyljen juova on naarailla punertava ja koirailla punainen, violetti tai jopa ruskehtava. Lajin vatsa on naarailla punertava ja koirailla sininen muuttuen lisääntymisaikana punertavaksi. Koiraan pää on lisääntymisaikana sininen. Sateenkaarihohtajakoiraan evät ovat siniset ja naaraan punertavat. ==Levinneisyys ja elintavat== Sateenkaarihohtajaa tavataan Alabamajoen ja Black Warriorjoen valuma-alueilta Georgiasta ja Tennesseestä Alabamaan. Laji elinympäristöä ovat kirkasvetiset purot, lähteet ja pienet joet. Se liikkuu sora- tai hiekkapohjaisilla alueilla. Kalan ravintoa ovat erityisesti vesihyönteiset ja hyönteisten toukat. Kutuaika on huhtikuusta kesäkuulle. Sateenkaarihohtaja kerääntyy parviksi kutemaan. Sateenkaarihohtajaa voidaan pitää akvaarioissa. ==Lähteet== Luokka:Särjet
Litofoni

Litofoni on lyömäsoitin, jossa ääni tuotetaan lyömällä tai napauttamalla tiettyyn säveleen viritettyä kiveä. Termi toimii yleisnimityksenä kaikille soivista kivistä valmistetuille kivisoittimille. == Katso myös == * Metallofoni == Lähteet == Luokka:Lyömäsoittimet
Arska Group

Arska Group on suomalainen neljännessä polvessa toimiva perheyritys. Arska Groupin päätoimialaa on viljankäsittelylaitteiden valmistus. Yhtiöllä on vientiä yhteensä 13 maahan Euroopassa. Arska Groupin muodostavat emoyhtiö Arska Tehtaat Oy sekä tytäryhtiöt Mepu Oy, Arskametalli Oy ja Triotec Oy. Arska Groupilla on ruotsalainen tytäryhtiö Arska Skandinavia AB. == Historia == Arvo Käkönen rakensi kotitilalleen Tammelan Riihivalkamaan osittain puurakenteisen siilokuivurin vuonna 1958. Kuivureille oli kysyntää, joten hän perusti kuivurien tuotantoa varten T:mi Kone ja Kuivurin. Vuonna 1964 Käkönen osti tehdaskiinteistön Somerniemen Jakkulasta, jonne kuivurien valmistus siirtyi. Arvon poika Jorma Käkönen tuli mukaan yrityksen toimintaan Arska Tehtaat Oy on perustettu vuonna 1976. == Lähteet == * https://issuu.com/arskametalli/docs/arskametalli_historiikki_2018_web == Aiheesta muualla == * Viralliset kotisivut Luokka:Suomalaiset perheyritykset Luokka:Suomalaiset teollisuusyritykset
Mustio (Suomen entinen kunta)

Mustio () oli Suomen entinen kunta (laiton), joka liitettiin osaksi Karjaan maalaiskuntaa vuoden 1929 alussa. Nykyisin Mustio kuuluu Raaseporin kaupunkiin. == Historia == Mustio oli Mustion linnan ja Mustion ruukin ympäristön kattanut laiton kunta, joka perustettiin Mustion ruukinseurakunnasta 1860-luvulla ja liitettiin 1920-luvun lopussa Karjaan maalaiskuntaan. Kunnan perusti Mustion ruukin tehtaanomistaja Fridolf Linder, ja ensimmäinen maininta siitä on 2. helmikuuta 1868. Tilastollisen päätoimiston julkaiseman Suomen tilastollisen vuosikirjan kunnittaisissa väestötilastoissa Mustion kunta tilastoitiin omana maalaiskuntanaan vuosina 1893–1917 ja 1923–1930 (vuoteen 1917 saakka Mustion ruukinseurakunta/tehdasseurakunta, vuodesta 1923 Mustio). Samoin eduskuntavaalien 1907–1929 viralliset kunnittaiset tulokset julkaistiin vaalitilastoissa erikseen myös Mustion kunnalle. Vuonna 1920 tehtaan uusi omistaja Constantin Linder anoi Mustion kuntaa liitettäväksi Karjaan kuntaan. Kunnan asema oli kuitenkin epäselvä, kun esimerkiksi henkikirjoituksen suhteen viranomaiset eivät tienneet siitä mitään. Tämä ilmeni esimerkiksi väestötilastoissa siten, että Mustion kunnan kohdalla henkikirjoitettu väestö tilastoitiin yhdessä Karjaan kunnan kanssa, vaikka kirkonkirjoihin merkitty väestö ilmoitettiinkin Mustion kunnalle erikseen. 19\. tammikuuta 1928 saatiin Korkeimman hallinto-oikeuden ratkaisu, jonka mukaan Mustion tehtaan seurakunta ei ollut erillinen kunta vaan osa Karjaan kuntaa. Liitos myöhempään Karjaan maalaiskuntaan toteutui lopullisesti 1. tammikuuta 1929. Vuonna 1926 tehtaanseurakunnan pinta-ala oli 6 km², väkiluku 529 ja väestötiheys 88,17 asukasta/km². === Kunnallishallinnon aikajana === * Mustion ruukkiseurakunta (1673–1868) * Mustio (1868–1929) * Karjaan maalaiskunta (1929–1969) * Karjaa (1969–2009) * Raasepori (2009–) == Lähteet == Luokka:Mustio Luokka:Suomen laittomat kunnat
Paaskiviikko

Paaskiviikko eli kveenin kulttuuripäivät Pohjois-Tromssassa on Norjassa vuosittain järjestettävä ja viikon kestävä kveeniläisen kulttuurin festivaali, joka koostuu erilaisista tapahtumista Yykeän, Omasvuonon, Kaivuonon, Kieruan, Raisin ja Naavuonon kunnissa. Festivaalin ohjelma keskittyy kveenin kieleen, kulttuuriin ja historiaan. Tapahtuma on suunnattu kaikenikäisille ja koostuu muun muassa kulttuuri-illoista, konserteista, esityksistä, näyttelyistä, luennoista sekä kveenin ja norjan kielillä toimitetusta jumalanpalveluksesta. Festivaali järjestettiin ensi kertaa nimellä Baaskifestivalen kesäkuussa 2007. Nimi tulee pienestä ja kevyestä venetyypistä, jotaon käytetty vuonoilla ja joissa. Norjaksi sen nimi on bask, Raisin alueella puhutussa norjassa baaski ja kveeniksi paaski. == Lähteet == Luokka:Kveenit Luokka:Norjan tapahtumat
Laiton kunta

Suomessa laiton kunta on käsite, joka viittaa tietyllä alueella lain vastaisesti tai ilman virallista oikeudellista tunnustusta toimineeseen kunnallishallintoon. Kyseessä voi olla alue, jonka hallinnointi tai itsenäistyminen on tapahtunut lainvastaisesti, ja joka ei ole saanut virallista hyväksyntää valtiovallan taholta. Suomessa laittomia kuntia ovat olleet ainakin Mustio ja Rutakko. Mustion kunta perustettiin Mustion ruukinseurakunnan alueelle laittomasti 1860-luvulla. Sen oikeudellinen asema oli epäselvä, ja lopulta se liitettiin Karjaan kuntaan Korkeimman hallinto- oikeuden päätöksellä vuonna 1928. Rutakko pyrki 1800-luvun puolivälin jälkeen itsenäistymään omaksi kunnakseen, mutta ei täyttänyt laissa määriteltyjä vaatimuksia. Rutakko oli alkujaan rukoushuonekunta, joka kuului Iisalmen emäseurakuntaan ja oli saanut omaan käyttöönsä rukoushuoneen, kirkonkirjat ja hautausmaan. Tämä rukoushuonekunta oli itsenäinen seurakunnasta, mutta se ei ollut virallisesti itsenäinen seurakunta tai kappeliseurakunta. Vuonna 1872 rutakkolaiset tekivät päätöksen perustaa oman kunnan, mutta tämä päätös oli virheellinen ja lainvastainen, koska se ei ollut asetuksen mukainen itsenäinen seurakunta tai kappeliseurakunta. Tämä laiton kunnallishallinnon muoto oli seurausta väärinkäsityksestä ja halusta saada kunnallishallinnollinen itsenäisyys, mutta se ei ollut oikeudellisesti mahdollinen sillä hetkellä voimassa olleiden lakien puitteissa. Kuvernöörin vuonna 1874 tekemä päätös, joka vahvisti Rutakon rukoushuonekunnan kunnallisohjesäännön, ei ollut laillinen, koska rukoushuonekunta ei ollut virallisesti hyväksytty kunnaksi. == Suomen laittomia kuntia == * Rutakko * Mustio == Lähteet == Luokka:Suomen kunnat
Pekka Hepokangas

Pekka Hepokangas (s. 6. heinäkuuta 1994 Muhos) on suomalainen pesäpalloilija. Hepokangas edustaa Ykköspesiksessä pelaavaa Simon Kiriä. Heponkankaan kasvattiseurana toimi Muhoksen Pallo-Salamat. Hepokangas pelasi joukkuueen edustuksessa Suomensarjassa vuosina 2009-2015, sekä Ykköspesiksessä 2016. Hepokangas vaihtoi kauden 2015 lopulla joukkuetta Oulun Lippoon ja pelasi tuolla kolme kautta Superpesistä. 2018 kaudella Kempeleen Kiri solmi sopimuksen Hepokankaan kanssa hänen vaikuttavien tulostensa perusteella Hepokankaan ollessa nostamassa KeKiä Superpesikseen. Sopimuksen kesto oli kaudelle 2020 asti. Sopimuksen päätyttyä Hepokangas vaihtoi Simon Kiriin. Hepokangas on myös toiminut 2021 vuodesta lähtien Kempeleen Kirin junioritoiminnan valmennuspäällikkönä. == Saavutukset == * Ykköspesiksen Itä- Länsi: 2016 ==Lähteet== Luokka:Suomalaiset pesäpalloilijat Luokka:Simon Kirin pelaajat Luokka:Vuonna 1994 syntyneet Luokka:Elävät henkilöt
Antti Vierma

Antti Timonpoika Vierma (Entinen nimi Anton Timofeijevich Tihanov/Tihanoff; 7. joulukuuta 1883 Uhtua – joulukuu 1942 Mieslahti) oli karjalainen maanviljelijä ja poliitikko, joka toimi Vienan Karjalan väliaikaisen hallituksen johtajana 21. heinäkuuta 1919 – 21. maaliskuuta 1920.https://sampo.karjalansivistysseura.fi/sites/default/files/Tihanov%2520Sampoon_180915_AS.pdf Vierma lähetti useita kirjeitä Suomeen pyytäen tukea alivarustetuille metsäsisseille ja väliaikaiselle hallitukselle. Hän toimi maanviljelijänä loppuelämänsä lähdettyään Karjalan väliaikaisesta hallituksesta 21. maaliskuuta 1920. == Perhe == Vierman isä oli kauppias Timo (Timofei) Ivaninpoika Tihanov ja hänen äitinsä oli Brita Kajsa Erik-Andersdotter Tihanova. Ruudun puoliso oli Outi (Jeudokia) Ivanintytär Tihanova, heillä oli yhteensä neljä lasta: Sakari Vierma (s. 5.9.1913), Pekka Vierma (s. 6.7.1915), Simo Vierma ja yksi tuntematon. == Nuoruus == Vierman isä oli kiertokauppias Ruotsin Lapissa. Vierma kävi neljä luokkaa venäläisessä koulussa, Uhtuan kirkonkylässä. Hän työskenteli metsätyöjohtajana vuosina 1902 – 1919 ja urakoitsijana monelle puutavaraliikkeelle ennen Itäkarjalaisten kansannousua. == Lähteet == Luokka:Karjalaiset henkilöt Luokka:Vuonna 1883 syntyneet Luokka:Vuonna 1942 kuolleet
Aleksi Hautala

Aleksi Hautala (s. 11. syyskuuta 1998 Liminka) on suomalainen pesäpalloilija. Hautala edustaa Ykköspesiksessä pelaavaa Simon Kiriä. Hautala debytoi kasvattiseuransa Kempeleen Kirin edustusjoukkueessa kaudella 2017, KeKin tippuessta Ykköspesikseen kaudeksi 2018. Hautala siirtyi Kempeleeltä Simossa pelaavaan Simon Kiriin vuonna 2019. ==Lähteet== Luokka:Suomalaiset pesäpalloilijat Luokka:Simon Kirin pelaajat Luokka:Vuonna 1998 syntyneet Luokka:Elävät henkilöt
Otamusjoki

Otamusjoki on Pirkanmaalla Sastamalan Salmella sijaitseva 550 metriä pitkä joki , joka laskee Tupurlanjärvestä Kuloveteen. == Yleistä == Otamusjoki on lyhyt ja tulkinnasta riippuen, joko Saikkalanjoen valuma-alueen laskujoki Kuloveteen, tai Kulovedessä sijaitseva lahden sisäinen kapea salmi. Tyrvään vesivoimalaitoksen valmistuttua ja kun Rautavesi-Kulovesi-vesialtaan täyttö tuli vuonna 1957 päätökseensä, on vesistön vedenpintaa säännöstelty välillä 56,75–57,65 metriä mpy. Kuloveden vedenpinta on siitä asti ollut yläpuolisessa Tupurlanjärvessä ja alapuolisessa Kuloveden Piikkilänjärvessä samalla tasolla. Vesialueet ovat siten teknisesti samaa järviallasta. Otamusjoen pohjoisrannat ovat paikoin jyrkänteisiä eteenkin Helaakallion ja Ristivuoren kohdilla. Pohjoisrannikolla peltomaat ulottuvat aivan joen jyrkille rannoille asti. Eteläpuolella peltoja on vähän. Salmista tulee yhdystie 2505, joka ylittää Otamusjoen siltaa pitkin ja jatkaa sitten Karkkuun asti. Joen rannassa on kuusi vapaa-ajan asuntoa ja sillan vieressä kahvilarakennus (Otamuskahvila), jolla on joessa laituri. Läheisyydessä on vierailijoille tarkoitettu lyhyt viitoitettu patikkareitti. == Historiaa == Otamusjokea kutsuttiin aiemmin nimellä Salminjoki. Paikan erikoisesta lisänimestä Eräportti on kirjoitettu enemmän. Esimerkiksi Jouko Saikkala pohti vuonna 1939, että se tarkoittaisi joko ainoastaan Otamusjoen kohtaa tai ehkä koko Saikkalanjoen vesireittiä. Otamusjoki 2.JPG|Näkymä Pilkkilänjärven suuntaan. Otamusilta 1 - panoramio.jpg|Otamusjoen silta == Saikkalanjoen valuma-alue == Otamusjoen silta on Saikkalanjoen valuma-alueen (vesistöaluetunnus 35.16) alaraja, jossa toisen jakovaiheen vesistöalue vaihtuu Kuloveden alueeseen (35.13). Kummatkin vesistöalueet kuuluvat Kokemäenjoen vesistössä (35) Kokemäenjoen alueeseen (35.1). Saikkalanjoen valuma-alueen pinta-ala on 261,50 neliökilometriä ja sen järvisyys on 3,44 %. Saikkalanjoki laskee ensin Tupurlanjärveen, josta Otamusjoki alkaa. Molemmat joet kuuluvat valuma-alueensa pääuomaan. Ylempänä Saikkalanjoessa on joen arvioitu keskivirtaama (MQ) noin 2,2 kuutiometriä sekunnissa . Lyhyt Loilanoja laskee joen etelärantaan. == Lähteet == == Aiheesta muualla == Luokka:Sastamalan joet Luokka:Saikkalanjoen valuma-alue Luokka:Kuloveden alue
SA-5 (Apollo)

SA-5 (myös Apollo SA-5 Test Flight) oli Nasan Apollo-ohjelman Saturn I -kantoraketin toisen vaiheen ensimmäinen koelento. Se laukaistiin 29. tammikuuta 1964 kello 11.25 UTC Floridan Cape Canaveral Air Force Stationin laukaisualusta Launch Complex 37B:stä. Lennosta tehtiin yli 11 000 eri mittausta. SA-5 oli myös ensimmäinen Saturn I -kantoraketin sekä Apollo- ohjelma lento, joka pääsi Maan kiertoradalle. SA-5:n oli tarkoitus laukaista 27. tammikuuta 1964, mutta laukaisu siirrettiin 29:een tammikuuta. 29. tammikuuta 1964 raketin laukaisua lykättiin 73 minuuttia johtuen ongelmista radiotaajuuksilla. == Kuvia == Tiedosto:Saturn SA5 on launch pad.jpg|SA-5 laukaisualustalla Tiedosto:Saturn SA-5.jpg|SA-5:n laukaisu kuvattuna laukaisutornista. Tiedosto:Saturn BlockII IU mockup.jpg|Saturn I:n ohjausjärjestelmät SA-5 -lennolla. Tiedosto:Seamans, von Braun and President Kennedy at Cape Canaveral - GPN-2000-001843.jpg|Vasemmalta oikealle: Robert Seamans, Wernher von Braun ja John F. Kennedy SA-5 -lennon Saturn I:n kaksivaiheisen version pienoismallin vieressä Cape Canaveralissa, Floridassa 16. marraskuuta 1963, kuusi päivää ennen John F. Kennedyn salamurhaa. == Lähteet == Luokka:Apollo-ohjelma Luokka:Vuoden 1964 avaruustoiminta
Jiří Ticháček

Jiří Ticháček voi tarkoittaa seuraavia henkilöitä: *Jiří Ticháček, tšekkiläinen jääkiekkoilija *Jiří Ticháček, tšekkoslovakialainen suunnistaja
Flashback (verkkosivusto)

Flashback on vuonna 1995 perustettu verkkosivusto, jonka vuonna 2000 avatusta keskustelupalstasta tuli Ruotsin suurin. Vuonna 2022 sillä oli noin miljoona käyttäjää, siellä julkaistiin yli 15 000 viestiä päivittäin ja siellä vieraili yli kaksi miljoonaa kävijää viikottain.Flashback Internetmuseum 20.12.2022, viitattu 4.2.2025 Flashbackin taustalla on osakeyhtiö Flashback Media Group, jota on johtanut entinen toimittaja Jan Axelsson.Flashback drar in miljoner Resumé 4.6.2015, viitattu 4.2.2025 Se aloitti toimintansa 1980-luvulla ja toimitti ennen verkkosivuston perustamista punkaiheista fanzine-julkaisua. Verkkosivustolle kerättiin alkuvaiheissa suuri linkkikokoelma, joka johdatti kävijöitä omituisille ja arveluttavinakin pidetyille sivustoille. Vuonna 2000 avatun keskustelupalstan keskeinen periaate on ollut sananvapaus, ja se tuli tunnetuksi äärimmäisestä sallivuudestaan erilaisia näkemyksiä kohtaan. Oikeuden vuonna 2002 antaman määräyksen seurauksena palsta siirtyi ulkomailla toimivalle palvelimelle. Flashback sai ankaraa kritiikkiä tapauksesta, jossa lokakuussa 2010 itsemurhan tehnyt 21-vuotias mies videoi tekonsa Flashbackiin. Kritiikki koski esitettyjä asiattomia kommentteja ja sitä, että ketjua ei suljettu ajoissa. Vuonna 2011 Yasmine El Rafie ja Carl Fridh Kleberg ehdottivat Flashback-käyttäjiä Guldspaden-toimittajapalkinnon saajiksi Bjästan raiskaustapauksia koskeneiden tietojen paljastamisesta.Flashback värdig Guldspade-vinnare Dagens Media 11.1.2011, viitattu 4.2.2025 Flashback sai Sveriges Radion Årets medieorm -palkinnon vuonna 2011 ja Guldspaden- kunniamaininnan vuonna 2012 luontokuvaaja Terje Hellesøn valokuvien paljastamisesta väärennetyiksi.Flashback belönas av Sveriges Radio SVT 16.11.2011, viitattu 4.2.2025 De kan vinna Guldspaden Dagens Media 2.3.2012, viitattu 4.2.2025 Vuonna 2020 koomikot Ina Lundström ja Emma Knyckare perustivat Flashback Forever -nimisen podcastin, jossa he lukevat anonyymin “Scroll-Mian” kanssa Flashbackin ketjuja ja tarkastelevat eriskummallisia aiheita. == Lähteet == Luokka:Ruotsalaiset verkkosivustot Luokka:Keskustelupalstat
Jääkiekon Suomensarja 1948–1949

Kaudella 1949 Jääkiekon Suomensarjassa pelattiin yhdeksän joukkueen yksinkertainen sarja, jonka kolme parasta nousi SM-sarjaan. Sarjassa pelasivat edellisen vuoden mestaruussarjasta pudonneet turkulaiset TPS ja ÅIFK. Sarjanousijoita olivat HPK Hämeenlinnasta, PS-44 Valkeakoskelta ja RPL Riihimäeltä. == Sarjataulukko == == Lähteet == Luokka:Jääkiekon Suomensarja Luokka:Vuoden 1948 jääkiekko Luokka:Vuoden 1949 jääkiekko
William Leuchtenburg

William Edward Leuchtenburg (28. syyskuuta 1922 New York – 28. tammikuuta 2025) oli yhdysvaltalainen historioitsija, tietokirjailija ja professori. Hänet tunnettiin maansa johtavana Franklin D. Roosevelt -asiantuntijana. Tietokirjailijana hän kirjoitti yli 70 vuoden ajan Yhdysvaltain presidenteistä ja sai Bancroft-palkinnon teoksestaan Franklin D. Roosevelt and the New Deal (1963). Hän toimi asiantuntijana useissa Ken Burnsin dokumenttielokuvissa yli 40 vuotta. Leuchtenburg valmistui kandidaatiksi vuonna 1943 Cornellin yliopistosta. Hän väitteli tohtoriksi Columbian yliopistosta vuonna 1951, minkä jälkeen hän opetti siellä vuoteen 1982. Hän oli Oxfordin yliopiston vieraileva professori vuosina 1971–1972. Hänet kutsuttiin American Academy of Arts and Sciencesin jäseneksi vuonna 1977. Vuonna 1982 hän siirtyi Columbian yliopistosta Pohjois-Carolinan yliopistoon Chapel Hilliin. Hän jäi eläkkeelle professorin virasta vuonna 2002. Leuchtenburg toimi kolmen yhdysvaltalaisen historioitsijoiden tiedeyhdistyksen puheenjohtajana; Society of American Historians vuosina 1978–1981, Organization of American Historians vuosina 1985–1986 ja American Historical Association vuonna 1991. == Teokset == * * * * * * * * * * * * * == Lähteet == Luokka:Yhdysvaltalaiset historioitsijat Luokka:Yhdysvaltalaiset professorit Luokka:Yhdysvaltalaiset tietokirjailijat Luokka:Vuonna 1922 syntyneet Luokka:Vuonna 2025 kuolleet Luokka:Yli satavuotiaiksi eläneet yhdysvaltalaiset
Örebron koulusurma

Örebrossa Risbergskan koulussa tapahtui ammuskelu tiistaina 4. helmikuuta 2025. Ampumisessa menehtyi noin kymmenen ihmistä, mukaan lukien ampuja itse, ja sitä on kutsuttu Ruotsin modernin historian pahimmaksi joukkomurhaksi. Ammuskelu alkoi noin klo 12.30. ==Tekijä== Ampuja, 35-vuotias mies, Rickard Andersson ei ollut poliisille tuttu entuudestaan. Ammuskelun jälkeen hän teki itsemurhan ampumalla itsensä. Hänen uskotaan toimineen yksin. Motiivista ei ole vielä tapahtumailtana ollut selvyyttä, mutta terroriteosta ei poliisin mukaan ole toistaiseksi viitteitä. ==Tapahtumapaikka== Örebron kaupungin länsiosassa sijaitseva Campus Risbergska -oppilaitos on aiemmin toiminut Risbergska Gymnasiet -nimisenä lukiona ja tyttökouluna. Oppilaitoksessa on tämän jälkeen järjestetty aikuisille suunnattua, Komvux-nimellä kutsuttua koulutusta. Siellä on muun muassa opetettu ruotsia maahanmuuttajille. Koulun kiinteistö on rakennettu 1960-luvulla. Tapahtumailtana järjestetyssä tiedotustilaisuudessa paikallinen poliisi sanoi, että uhriluku oli noin 10 eikä sitä pystytty vielä tuolloin tarkentamaan tapauksen laajuudesta johtuen. Huolimatta siitä, että väkivalta on lisääntynyt Ruotsissa, koulusurmat ovat kuitenkin harvinaisia. Tapahtumapäivää seuraavana aamuna uhriluku oli noussut 11:een, ja viranomaisten mukaan luku saattaa nousta vielä entisestään. ==Reaktioita== Ruotsin kuningas Kaarle XVI Kustaa ja kuningasperhe esittivät tapausta seuranneena päivänä surunvalittelunsa kouluampumisen uhrien omaisille ja ystäville. Suomen tasavallan presidentti Alexander Stubb esitti samana päivänä valtiopäivien avajaispuheensa aluksi osanottonsa Örebron koulusurman johdosta eduskunnassa paikalla olleelle Ruotsin suurlähettiläälle Peter Ericsonille. == Lähteet == Luokka:2025 Luokka:Koulusurmat Luokka:Rikollisuus Ruotsissa Luokka:Örebron kunta
Laurence Tolhurst

Laurence ”Lol” Tolhurst (s. 3. helmikuuta 1959, Horley, Englanti) on englantilainen muusikko ja The Cure -yhtyeen alkuperäisjäsen. Lol osallistui yhtyeessä säveltämiseen aina Disintegration -levyn valmistumiseen saakka, kun välit rikkoontuivat Robert Smithin kanssa jatkuvien päihdeongelmien takia. == Lähteet == * Luokka:Brittiläiset rumpalit Luokka:Rockmuusikot Luokka:The Cure Luokka:Vuonna 1959 syntyneet Luokka:Elävät henkilöt
Öjersjö

Öjersjö on entinen taajama Partillen kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 4 394 asukasta vuonna 2016. ==Lähteet== ==Aiheesta muualla== Luokka:Ruotsin entiset taajamat Luokka:Partillen kunta
Sompion kirjasto

Sompion kirjasto on Lapin maakunnassa toimiva seutukirjasto, joka vastaa kunnallisten kirjastopalvelujen järjestämisestä Pelkosenniemen, Savukosken ja Sodankylän kunnissa. Vuoden 2009 alussa toimintansa aloittaneen seutukirjaston vastuukirjastona toimii Sodankylän kirjasto. Sompion kirjastolla on kolme kiinteää toimipaikkaa (Pelkosenniemen kirjasto, Savukosken kirjasto, Sodankylän kirjasto) ja kirjastoauto Hilla. Vanhin näistä on vuonna 1873 toimintansa aloittanut Sodankylän kirjasto. Sen kirjastorakennuksen ovat suunniteleet arkkitehdit Jouni Koiso-Kanttila ja Kimmo Kuismanen; rakennus valmistui vuonna 1977. Kirjaston jatkeeksi rakennettiin Sodankylän kunnantalo (1982). Kirjaston laajennus tuli käyttöön 1997. Kirjastoauto Hilla kiertää seutukirjaston alueella, ja pysähtyy noin 100 paikalla. Kirjastoautossa seuraa paikallisapteekin suppea itsehoitotuotteiden valikoima ja reseptilääkkeiden kuljetuspalvelu. Vuonna 2023 kolmen kunnan yhteisen Sompion kirjaston kokoelmiin kuului yli 137 000 nimikettä, joista noin 121 000 oli kirjoja. Lainaajia näissä kirjastoissa oli yhteensä 2 977\. He lainasivat yhteensä 132 976 nimikettä ja tekivät 72 159 fyysisistä kirjastokäyntiä. Lainoista 29 648 tehtiin kirjastoauton kautta. Sompion kirjasto kuuluu Lapin maakunnan kunnankirjastojen muodostamaan Lapin-kirjastokimppaan. == Lähteet == Luokka:Suomen kunnan- ja kaupunginkirjastot Luokka:Sodankylän rakennukset ja rakennelmat
Kåhög

Kåhög on taajama Partillen kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 869 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Partillen kunta
UAE Tour

UAE Tour () on maantiepyöräilyn etappikilpailu, jonka miesten sarja kuuluu UCI World Touriin ja naisten sarja UCI Women's World Touriin. Miesten kilpailu järjestettiin ensimmäisen kerran vuonna 2019 Abu Dhabi Tourin ja Dubai Tourin yhdistyttyä. Naisten kilpailu käytiin ensimmäisen kerran vuonna 2023. UAE Tourin järjestäjänä toimii RCS Sport yhteistyössä Abu Dhabi Sports Councilin (ADSC) ja Dubai Sports Councilin (DSC) kanssa. Naisten kilpailu käydään helmikuun alkupuolella ja miesten kilpailu helmikuun puolivälin jälkeen. Miesten kilpailussa ajetaan seitsemän etappia, joista yksi on joko henkilökohtainen tai joukkueaika-ajo ja kokonaismatka on hieman yli 1 000 kilometriä. Vuoden 2020 kilpailun kaksi viimeistä etappia peruttiin koronaviruspandemiann vuoksi. Naisten kilpailussa ajetaan neljä etappia, joiden kokonaispituus nousee vuonna 2025 ensimmäisen kerran yli 500 kilometrin. == Miesten kokonaiskilpailun kolme parasta == Lähde: Pro Cycling Stats == Naisten kokonaiskilpailun kolme parasta == Lähde: Pro Cycling Stats == Lähteet == == Aiheesta muualla == Virallinen sivusto Luokka:UCI World Tour Luokka:UCI Women's World Tour Luokka:Arabiemiraattien urheilu
Afrahat

Afrahat (, Ap̄rahaṭ; synt. noin 275 – k. 345) oli persialainen merkittävä varhaiskristillinen teologi. Hän edusti syyrialaista kristillisyyttä ja asui koko elämänsä Sassanidien valtakunnassa. Ortodoksinen kirkko ja orientaaliortodoksiset kirkot kunnioittavat häntä pyhimyksenä ja hän on saanut lisänimen Persialainen viisas. Afrahat eli Sassanidien valtakunnan länsilaidalla ja oli kääntynyt kristinuskoon. Kasteessa hän otti nimen Jaakob, minkä vuoksi hänet on useissa lähteissä sekoitettu suunnilleen samaan aikaan eläneeseen Jaakob Nisibisiläisen. Afrahat kirjoitti muun muassa syyriankielisen Raamatun kommentaarin sekä pääteoksensa Osoituksia, jossa hän käsittelee laajasti teologian eri aiheita. ==Lähteet== Luokka:Syyrialaiset kristityt Luokka:Pyhät
Lennert Van Eetvelt

Lennert Van Eetvelt (s. 17. heinäkuuta 2001 Binkom) on belgialainen maantiepyöräilijä. Hän on edustanut Lotto-tallia koko ammattilaisuransa ajan, vuodesta 2023 lähtien. Hän voitti UCI World Touriin kuuluneet UAE Tourin ja Tour of Guangxin vuonna 2024. == Saavutuksia == Lähteet: Pro Cycling Stats, First Cycling ;2019 :Aubel–Thimister–Stavelot, mäkikirikilpailun voitto ;2021 :Aika-ajon alle 23-v. Belgian-mestaruus :EM-kilpailut, alle 23-v. maantieajossa viides ;2022 :Rauhanajo, kokonaiskilpailun ja 2. etapin voitto :Giro d'Italia Giovani Under 23, kokonaiskilpailussa toinen, 6. etapin voitto :Tour Alsace, pistekilpailun voitto ;2023 :Alpes Isère Tour, kokonais-, piste- ja nuorten kilpailun sekä 4. ja 5. etapin voitto :Sibiu Cycling Tour, kokonaiskilpailussa toinen, nuorten kilpailun ja 2. etapin voitto :Espanjan ympäriajo, 14. etapilla kolmas ;2024 :Trofeo Serra Tramuntana, voitto :UAE Tour, kokonaiskilpailun, nuorten kilpailun ja 7. etapin voitto :Clásica de San Sebastián, kolmas :Espanjan ympäriajo, 4. etapilla toinen :Lombardian ympäriajo, seitsemäs :Tour of Guangxi, kokonaiskilpailun, nuorten kilpailun ja 5. etapin voitto == Lähteet == Luokka:Belgialaiset maantiepyöräilijät Luokka:Vuonna 2001 syntyneet Luokka:Elävät henkilöt
Devrient

Devrient on kuuluisa saksalainen näyttelijäsuku. Suvun jäseniä ovat:Tietosanakirja / 2. Confrater-Haggai *Ludwig Devrient (1784-1832), suvun nerokkaimmaksi jäseneksi arvioitu, yhtä suuri koomikkona kuin traagikkona, etenkin etevä Shakespeare-osissa. *Karl August Devrient (1797-1872), edellisen veljenpoika, naimisissa kuuluisan näyttelijättären Schröder-Devrientin kanssa, tuli 1839 Hannoverin hoviteatterin jäseneksi; sankari- ja luonneosien etevä esittäjä. *Philipp Eduard Devrient (1801-77), edellisen veli, kirjoitti teoksen Geschichte der deutschen Schauspielkunst, sekä näytelmiä. *Gustav Emil Devrient (1803-72), edellisten veli, etupäässä lyyristen pehmeiden osien esittäjä (Hamlet, Posa, Tasso, y. m.). *Otto Devrient (1838-94), Philipp Eduard Devrientin poika, teatterin johtaja Weimarissa 1873-76, Frankfurtissa 1877-79, 1889 kuninkaallisen näyttämön johtaja Berliinissä, näytelmänkirjoittaja. ==Lähteet== Luokka:Saksalaiset suvut Luokka:Näyttelijäsuvut
Keski-Arkansas’n yliopisto

Keski-Arkansas’n yliopisto (, lyh. UCA) on Yhdysvaltain Arkansas’ssa sijaitseva julkinen yliopisto. Yliopisto on perustettu vuonna 1907 ja se sijaitsee Conwayn kaupungissa. == Lähteet == == Aiheesta muualla == * Yliopiston verkkosivusto Luokka:Arkansas’n yliopistot ja korkeakoulut
Pohjois-Coloradon yliopisto

Pohjois-Coloradon yliopisto (, lyh. UNC) on Yhdysvaltain Coloradossa sijaitseva julkinen yliopisto. Yliopisto on perustettu vuonna 1889, ja se sijaitsee Greeleyn kaupungissa. == Lähteet == == Aiheesta muualla == * Yliopiston verkkosivusto Luokka:Coloradon yliopistot ja korkeakoulut
Coloradon osavaltionyliopisto

Coloradon osavaltionyliopisto (, lyh. CSU) on Yhdysvaltain Coloradossa sijaitseva julkinen yliopisto. Yliopisto on perustettu vuonna 1870, ja se sijaitsee Fort Collinsin kaupungissa. == Lähteet == == Aiheesta muualla == * Yliopiston verkkosivusto Luokka:Coloradon yliopistot ja korkeakoulut
Denverin yliopisto

Denverin yliopisto (, lyh. DU) on Yhdysvaltain Coloradossa sijaitseva yksityinen yliopisto. Yliopisto on perustettu vuonna 1864, ja se sijaitsee Denverin kaupungissa. == Lähteet == == Aiheesta muualla == * Yliopiston verkkosivusto Luokka:Coloradon yliopistot ja korkeakoulut Luokka:Denver